21 Jun

21 Jun merupakan hari ke-172 (hari ke-173 dalam tahun lompat) dalam takwim Gregorius. Tinggal 193 hari sebelum memasuki tahun selepasnya.

Hari ini juga merupakan:
 Hari Solstis;
 Hari Orang Asli Kebangsaan di Kanada.
 Hari Muzik Sedunia.

Peristiwa 

 217 SM - Perang Punic Kedua: Angkatan Carthage di bawah Hannibal menjalankan antara serangan hendap terbesar dalam sejarah semasa menewaskan orang Rom.
 921 - Atas perintah Khalifah Bani Abbasiyah Al-Muqtadir,  Ibnu Fadhlan bergerak dari Baghdad ke Saqalibah (tanah Rusia pada hari ini) untuk berdakwah.
 1734 - Seorang abdi hitam yang dikenali sebagai Marie-Joseph Angélique diseksa dan kemudian digantung di Perancis Baru.
 1788 - New Hampshire meratifikasi Perlembagaan Amerika Syarikat dan diterima sebagai negeri A.S. yang kesembilan.
 1813 - Perang Semenanjung: Gabungan tentera Britain, Portugis dan Sepanyol pimpinan Marquis Wellington menewaskan Perancis berhampiran Vitoria, Sepanyol.
 1864 - Perang tanah New Zealand: Kempen Tauranga tamat dengan kemenangan British.
 1900 – Pemberontakan Boxer. Empayar China mengisytiharkan perang secara rasminya ke atas Amerka Syarikat, Britain, Jerman, Perancis dan Jepun, melalui suatu watikah daripada Maharani Balu Cixi.
 1940 – Perang Dunia Kedua: Itali memulakan penjajahan ke atas Perancis yang kemudiannya tidak berjaya.
 1945 – Perang Dunia Kedua: Pertempuran Okinawa berkahir apabila angkatan Tentera Darat Imperial Jepun berpecahh di kawasan Mabuni, hujung selatan pulau tersebut.
 1985 - Greenland mula menggunakan bendera sendiri (gambar), dengan itu menambah sokongan kepada gerakan kemerdekaan daripada Denmark.
 2000 - Pindaan Seksyen 28 Akta Kerajaan Tempatan yang penuh dengan perbalahan dimansuhkan di Scotland dengan undi 99:17.
 2004 - SpaceShipOne (gambar) berjaya melakukan penerbangan angkasa lepas manusia swasta yang pertama, mencecah kawasan hampagas di angkasa pada altitud 100 km.
 2011 - Ban Ki-moon terpilih untuk penggal kedua sebagai Setiausaha Agung Pertubuhan Bangsa-Bangsa Bersatu.

Kelahiran 
 1676-- Anthony Collins, filsuf dan penulis Inggeris (meninggal 1729)
 1811 - Carlo Matteucci, ahli fiizk dan neurofisiologi Itali (meninggal 1868)
 1826 - Frederick Hamilton-Temple-Blackwood, Gabenor Jeneral Kanada Ke-3
 1925 - Giovanni Spadolini, wartawan dan ahli politik Itali, Perdana Menteri Itali ke-45 (meninggal 1994)
 1863 - Max Wolf, ahli astronomi dan cendekiawan Jerman (meninggal 1932)
 1953 - Benazir Bhutto, Perdana Menteri Pakistan ke-12
 1928 - Wolfgang Haken, ahli matematik Jerman
 1967 - Yingluck Shinawatra, Perdana Menteri Thailand ke-28
 1995 - Anggika Bölsterli, pelakon wanita Indonesia
 2003 - Adhisty Zara, pelakon dan penyanyi wanita Indonesia

Kematian 
 1876 - Antonio López de Santa Anna, Presiden Mexico
 1970 - Sukarno, Presiden Indonesia yang pertama
 2005 – Jaime Sin, kardinal Filipina (lahir 1928)
 2010 - İlhan Selçuk, peguam, wartawan dan penulis Turki (lahir 1925)

Hari dalam tahun